Rajbansi “was politieke reus”Amichand Rajbansi. Foto: Facebook Rajbansi is Donderdag in die ouderdom van 69 jaar in die Umhlanga-hospitaal in Durban oorlede. Hy was sedert Oktober in die hoësorg-eenheid waar hy vir ‘n long-infeksie behandel is. Die leier van die IVP, Mangosuthu Buthelezi, sê Rajbansi was ŉ man met vaste oortuigings. “Hy was nooit bang om standpunt in te neem nie. Sy passie vir die politiek en die mense van Suid-Afrika is prysenswaardig.” Die leier van die DA, Helen Zille, sê Rajbansi het “koalisie politiek” na Suid-Afrika help bring. “Hy was een van die mense wat die idee van koalisie politiek na Suid-Afrika gebring het deur sy party met ander partye te belyn om sy doelwitte te bereik.” Rajbansi was meer as 50 jaar lank in die Suid-Afrikaanse politiek.